安都工隸書，能鼓琴，涉獵書傳，兼善騎射。梁始興內史蕭子範辟為主簿。侯景之亂，太守陳霸先入援京邑，安都引兵從霸先，力戰有功。元帝授猛烈將軍，富川縣子。隨霸先鎮京口，除蘭陵太守。紹泰元年，以功授使持節、散騎常侍、都督南徐州諸軍事。霸先與齊戰於幕府山，命安都領步騎，橫擊其後，齊軍大敗。以功進爵為侯，改封西江縣公。為丹陽尹，出為南豫州刺史。